25/04/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.55416. Solicitude de concesión de augas públicas presentada por Isabel Fernández Casal (Boqueixón)

SERVIZO TERRITORIAL DA ZONA HIDROGRÁFICA DE GALICIA-CENTRO ANUNCIO Expediente: DH. A15.55416 Pablo Purita Scola Hmimed, co DNI XXXXXXXXX, solicita de Augas de Galicia a legalización dun caudal de augas con orixe nun depósito-captación no lugar de Casanova, parroquia de San Vicente de Boqueixón, TM de Boqueixón (Coruña); con destino ao uso doméstico. A instalación sitúase ademais en zona de influenza das canles, mananciais e regachos marcados no polígono 4 do plano da concentración parcelaria da parroquia, afluentes dun rego sen nome coñecido afluente do río Pontillón. SOLICITANTE: Isabel Fernández Casal CAUDAL: 0,024 l/s DESTINO: doméstico para vivenda na parcela 149 do polígono 508 ORIXE: depósito na parcela 148 do polígono 508 co catastro LUGAR: Casanova CONCELLO: Boqueixón O depósito existente permite captar o manancial ou mananciais mediante unha estrutura de formigón semisoterrada de 2,80 m x 2,15 m en superficie, e 1,5 m de profundidade baixo terra, incluíndo nel a totalidade das augas que abrollan. Dende esta estrutura que dispón dunha precámara húmida e tres cámaras de desaugue numeradas (1, 2A e 2B) o presente expediente refírese só á cámara 2A. Pídese que establecendo un pasamuros na dita cámara para unha tubaxe Ø 1,5” se traslade un caudal máximo instantáneo de 1 l/s cara a vivenda sita na parte sur da parcela 149 do polígono 508 na aldea de Casanova (0,024 l/s en cómputo medio anual). O percorrido da tubaxe afecta unha franxa de 0,40 m de largo e unha lonxitude de 312 m cun trazado formado por cinco aliñacións soterradas 1 m aproximado (ap) unidas por cóbados tamén soterrados de variación de ángulo 45° ap: A 1.ª aliñación que sae do depósito da parcela 148 pasa baixo un camiño forestal cun cruzamento soterrado de algo máis de 5 m en dirección SES totalizando 22 m ap. Mediante esta aliñación introdúcese o tubo no seo da parcela da solicitante n.º 149. A 2.ª aliñación continúa a partires do final da primeira, en dirección paralela ás extremas SE das parcelas 98 a 104 do mesmo polígono 508, totalizando 120 m ap. A 3.ª aliñación supón un xiro de en dirección SES ao longo de 79 m ap, continuada pola 4.ª aliñación en dirección SE de 72 m e a 5.ª de 19 m dirección S ata chegar á fachada norte da vivenda. O cóbado final é distinto dos anteriores e ten case 90°. O presente anuncio ten por obxecto abrir a regulamentaria información pública que prescribe o art.109 do regulamento do Dominio Público Hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boqueixón ou nas oficinas deste Servizo, situadas na rúa Tomiño, 16-baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 10 de abril de 2018. O xefe do Servizo Territorial Ángel Gómez Rey